Cuneiform Tablet Kt 94/k 1292 (AKT 6c 654)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-la-ḫi-im qí-bi₄-ma um-ma ḫa-nu-ma a ma-lá tí-ir-tí-kà šu-ḫu-bu-ur ù a-na-ku ni-zi-iz-ma a-lu-lá-a ni-iṣ-ba-at-ma um-ma né-nu-ma KÙ.BABBAR ù ṣí-ba-tí-šu šu-qú-ul um-ma a-lu-lá-a-ma KÙ.BABBAR iš-tù ITU.1.KAM bur-sú-in ú-šé-bi₄-il₅-šu-um a-dí ta-aḫ-sí-is-tim ša tù-ša-ḫi-zi-ni a-lu-lá-a a-áš-al-šu-ma um-ma šu-ut-ma la-qé-pu-um DUMU šu-a-šur ú-kà-al-ší ù a-ḫu-wa-qar DUMU zu-ur-zu-ur a-áš-al-ma um-ma šu-ut-ma ta-aḫ-sí-is-tám ili₅-ba-ni DUMU ba-ší-li ú-kà-al-ší a-zu aṣ-ba-at-ma um-ma šu-ut-ma ki ma-ṣí lu KÙ.BABBAR lu pì-ri-kà-ni-kà 5 GÍN.TA a-lá-qé um-ma šu-ut-ma ba-áb ḫa-ra-ni-kà KÙ.BABBAR ú ṣí-ba-sú a-kà-na-kà-ma a-dí ší-li-ip-kà-im šu-kà-tám aṣ-ba-at-ma um-ma šu-ut-ma ší-li-ip-kà-um i-ba-ší a-dí-ni-ma be-lí a-ta a-ma-kam tù-na-ḫi-da-ni um-ma a-ta-ma a-na u₄-me-šu ú-šé-ra-kum u₄-ma-am ta-áš-ta-na-me ki-ma ší-mu-um kà-sú ší-mì a-da-ma a-ta-be-a-ma a-ta-lá-kam